בס"ד
הגמרא אומרת בבראשית רבה,  זה מובא על הפסוק: "ואגידה לכם אשר יקרא אתכם באחרית הימים". 
איפה אמרנו? בפרשת ויחי. 
רבי יהודה אומר שהראה לבניו את עניין בית המקדש. 
וזה הנושא שאנחנו רוצים לדבר עליו היום – בית המקדש השלישי,  שייבנה במהרה,  ונזכה לראותו,  כמו שאנו מתפללים: "ותחזינה עינינו בשובך לציון ברחמים". 
אז אמר להם: "אתם גרמתם להחרֵב ביתי,  לשרוף את היכלי ולגלות את בני לבין אומות העולם.  מה התקנה? תשאלו בשלומה של ירושלים,  ואני מוחל לכם. "
זאת אומרת,  אם אדם עוסק בעניין בית המקדש השלישי,  הקדוש ברוך הוא מוחל לנו וגואל אותנו. 
עכשיו,  איפה נמצא את הנושא של בית המקדש השלישי? בספר יחזקאל,  פרק מ"ג,  שם נאמר: "הגד את בית ישראל את הבית. . . "
זאת אומרת,  בזה שישראל עוסקים בבניין בית המקדש,  הגמרא אומרת שזה נחשב להם כאילו הם בונים אותו בפועל.  לכן זו מעלה גדולה. 
כך כתוב גם במדרש תהילים.  מדרש תהילים שואל: על מה נחרבה ירושלים,  ועל מה נהרגו כל אלה שהיו באותו דור של דוד המלך? הרי בזמן דוד היו מלחמות,  והיו נהרגים. 
אומר המדרש: מפני שלא ביקשו את בית המקדש. 
מה הם כן ביקשו? ביקשו מלך.  והרי היו צריכים לבקש שלושה דברים. 
הגמרא אומרת שכאשר נכנסו לארץ היו צריכים לבקש:
1. בניין בית המקדש. 
2. מחיית עמלק – "תמחה את זכר עמלק". 
3. מלך,  כי כך כתוב בתורה. 
אם כן,  הם ביקשו תחילה מלך ולא ביקשו על בית המקדש. 
אומר המדרש: בגלל שלא ביקשו על בית המקדש – קרה מה שקרה.  לכן צריך להשתדל מאוד. 
איפה אנחנו מבקשים על כך? בתפילה. 
אם זה בברכת "ראה נא בעניינו וריבה ריבנו",  ואם בברכת "השיבה שופטינו כבראשונה" שנזכה להיפטר מכל המציאות הקשה שסביבנו,  מבתי המשפט ששופטים נגד התורה הקדושה,  וכן על זה הדרך. 
אחר כך יש לנו בתפילה: "את צמח דוד עבדך מהרה תצמיח",  "ולירושלים עירך ברחמים תשוב",  "ותשכון בתוכה כאשר דיברת",  ועוד ועוד. 
אם כן,  אדם צריך להשתדל מאוד לכוון בתפילה,  במיוחד במה שאנחנו אומרים על בית המקדש שייבנה.  ואז,  אם נבקש,  הקדוש ברוך הוא ימחל לנו את העוונות ויגאל אותנו. 
אומר המדרש שבגלל שלא ביקשו על בית המקדש,  נהרגו כל אותם האנשים בזמן דוד מלך ישראל. 
הרמב"ן כתב שלא עוררו את עניין בניין בית המקדש,  שלא דיברו עליו.  כיוון שלא דיברו על זה – קרה מה שקרה. 
ועוד אומר הרמב"ן: הרי דוד המלך עליו השלום השתדל מאוד.  כמה פסוקים יש בשמואל על רצונו לבנות לה' בית. 
מה היה עושה דוד?
הגמרא אומרת שהיה אוכל חצי ביצה,  כדי לחסוך עוד כסף לבניין בית המקדש.  עד שבא אליו נתן הנביא ואמר לו: "אתה לא תבנה את הבית. " אבל דוד לא הפסיק.  הוא המשיך להכין את כל מה שצריך.  המדרש אומר שהוא הכין את כל האבנים,  וגם את אבני הכותל המערבי.  דוד המלך חצב אותן והכין אותן. 
אחר כך בא שלמה ובנה את ירושלים. 
לכן תיקנו לומר "בונה ירושלים" גם בברכת המזון וגם בתפילה. 
אם כן,  דוד ביקש,  אבל ישראל לא ביקשו. 
אומר הרמב"ן: בגלל שישראל עצמם לא ביקשו – לכן קרה מה שקרה. 
בזוהר,  פרשת משפטים,  נאמר על לבנת הספיר.  איפה כתוב לבנת הספיר?
"ויראו את אלוהי ישראל,  ותחת רגליו כמעשה לבנת הספיר וכעצם השמים לטוהר.  ויחזו את האלוהים ויאכלו וישתו. "
מהי לבנת הספיר?
הזוהר אומר שתדע שיש למעלה אבן יקרה,  והאבן הזאת מיועדת לבניין בית המקדש. 
ואיפה היא נמצאת כנגדה ? אבן השתייה. 
הקדוש ברוך הוא,  כשברא את העולם,  השליך גרגיר עפר מלמעלה,  מתוך הרקיע וזרק אותו למטה להתגשם.  הגרגיר הזה נהיה אבן,  והאבן הזו היא אבן השתייה,  שממנה הושתת העולם. 
וזו הסלע שיש לנו היום.  כל המקום הזה אינו רק בית קודש הקודשים. 
מי שהולך לכותל המערבי,  במנהרות,  שם יראה קיר לאורך הכותל.  מתחת לכותל יש אבן סלע קשה מאוד.  כל הר הבית עומד עליה.  הר הבית ממש עומד שם. 
משם נחצבו הנשמות שלנו.  לכן כתבו בספרים,  וזה מובא גם במדרש,  שטוב שאדם יראה את קרקעית הר הבית,  אפילו מרחוק. 
אפשר לראות את זה מהר הצופים,  או מהמקום שקוראים לו ארמון הנציב.  מי שמכיר את המקום,  משם אפשר לראות את קרקעית הר הבית.  וזה טוב לנשמה,  כי זה מזכך את הנשמה ומטהר אותה,  כי הנשמות שלנו נחצבו משם. 
אז אומר,  לכן זו אבן יקרה. 
אומר הזוהר הקדוש,  ושם מביא בעל השולחן ערוך,  מה קרה כמה פעמים בעיר ורמייזא.  אתה יודע איפה זו ורמייזא? בגרמניה.  שם היו כמה פעמים פרעות ביהודים,  ולא עלינו נהרגו אלפים ורבבות מהיהודים.  ביניהם בכ' בסיוון,  וגם ביום שישי,  פרשת חוקת,  ועוד קרו הרבה אסונות. 
למה? אומר,  כיוון שעזרא הסופר,  כשעלה לארץ ישראל,  וכורש עזר בהתחלה בבניין בית המקדש,  ואחר כך בא עזרא הסופר. 
עזרא הסופר בנה את ירושלים.  עלו איתו  40, 000 מבבל,  לא יותר. 
שלח עזרא הסופר לכמה מדינות שנמצאים שם יהודים.  ביניהן הייתה העיר טולדו בספרד,  טוליטולה,  ושלח להם,  לחכמים,  שיבואו.  אחר כך שלח גם לוורמייזא.  טוליטולה כתבו לו: "האם אתה מבטיח לנו שלא ייחרב עוד פעם?" אמר להם: "לא מבטיח.  אם יהיו עוונות,  איני יודע מה יהיה. " ואז אמרו לו: "הנח לנו את ירושלים הקטנה,  ואתה תשב ותבנה את ירושלים הגדולה. " אותו הדבר אמרו אנשי ורמייזא.  היו שם חכמים גדולים,  שלוש מאות רבנים.  בצרפת גם כן כתבו לו: "הנח לנו את ירושלים הקטנה,  ואתה תשב בירושלים העליונה,  הגדולה,  ותבנה אותה. " אם כן,  הם לא רצו לעלות. 
אומר הסמ"ע: כיוון שוויתרו על ארץ ישראל ולא רצו לעלות אליה,  לכן קרה להם מה שקרה. 
זה מה שאנחנו רואים היום באירופה.  אתה יודע מה קורה בלונדון היום? אין רחוב בלי פרעות.  כל יום,  כל שעתיים.  לא כל יום – כל שעתיים. 
אז יש שם התנכלויות ליהודים,  וזה אחד אחרי השני,  מכה אחרי מכה.  אין סוף.  ואין משטרה,  אין כלום. 
בית המקדש השלישי כבר מששת ימי בראשית . למה?
אבן השתייה,  האבן של בית השתייה,  כל הזמן נמצאת.  גם בזמן החורבן.  זה לא קשור. 
הבניין שעליו בית המקדש בנוי – זו הצרה שלנו.  נחרב פעמיים,  ואנחנו מחכים בפעם השלישית. 
הקדוש ברוך הוא יוריד אותו.  הוא מששת ימי בראשית. 
בקיצור,  אז אומר הרב,  אומר הסמ"ע,  שבגלל שוויתרו על ארץ ישראל,  לכן קרה להם מה שקרה. 
וכורש בא ועזר בבניין בית המקדש. 
עזרא הסופר עבד,  מסכן,  לבד.  היה טורח.  הוא הלך גם לתימן.  ידוע,  כך כותב. . .  אתה יודע מי כותב את זה? רבי שלמה עדני.  יש לו פירוש על המשניות.  איך נקרא ? מלאכת שלמה.  מלאכת שלמה על כל המשניות.  גאון גדול היה. 
הוא עלה לירושלים וישב בחברון,  כי בירושלים היה קשה מאוד להתיישב.  הערבים עשו הרבה צרות.  אז הוא הלך ונפטר שם.  איפה הוא קבור עד היום? יש המערה שלו בחברון,  בבית החיים של חברון.  זכותו תגן עלינו. 
הוא כותב בהקדמה ששם עזרא הסופר שלח גם לתימן שיעלו לארץ ישראל.  הוא שלח לכל ארצות הגולה,  ולא רצו לעלות.  אז יש אצל התימנים אמונה,  אינני יודע,  כך אומרים במסורת,  שהוא קילל אותם.  לכן הם לא קוראים עזרא.  אין עזרא אצל התימנים.  יש הרבה עזרקי,  יש הרבה שמות דומים,  אבל לא עזרא. 
כותב בעל הכוזרי.   מי זה בעל הכוזרי? רבי יהודה הלוי.  רבי יהודה הלוי כותב שרובם נשארו בחוץ לארץ.  ולמה? כי היו להם טירות,  ארמונות וממון רב.  אז ויתרו על ארץ ישראל,  ולא ויתרו על הכסף שלהם.  אומר: לכן קרה מה שקרה. 
רבנו חיים ויטאל כותב: תדע,  שכשיבוא המשיח,  אור ה' יתברך יזרח עלינו בעזרת ה',  ואז יזרח גם על הבית,  שיבנה אותו הקדוש ברוך הוא בעצמו,  כי כתוב בפסוק: "בונה ירושלים ה',  נדחי ישראל יכנס. "
אומר הזוהר הקדוש: כשיבוא זמן הגאולה,  ילך הקדוש ברוך הוא אצל השכינה ויאמר לה: "בואי,  תעלי לציון. " אומרת לו: "איך אלך להיכלי,  והגויים מרקדים בהיכלי?" מה יעשה הקדוש ברוך הוא? יבנה את ירושלים,  ואחר כך יביא את ישראל.  לכן אמר הפסוק: "בונה ירושלים ה',  נדחי ישראל יכנס. "
עכשיו יש את הפסוק שאנחנו נקרא בהפטרה.  מה ההפטרה? "ענייה סוערה לא נוחמה. " אחר כך נאמר: "הנה אנוכי מרביץ בפוך אבנייך ויסדתיך בספירים. " ובהמשך: "ושמתי כדכד שמשותייך,  ושערייך לאבני אקדח,  וכל גבולך לאבני חפץ. "
אומר המדרש: "הנה אנוכי מרביץ בפוך. " מה זה פוך? פוך היא האבן שהייתה בחושן. 
בחושן היה הטור הראשון: אודם,  פטדה וברקת – כנגד ראובן,  שמעון ולוי.  הטור השני: נופך,  ספיר ויהלום.  נופך – כנגד יהודה.  ספיר – כנגד יששכר.  יהלום – כנגד זבולון. 
לכן כתב רבנו בחיי שאבן נופך טובה למי שיוצא להילחם באויב,  לקחת עמו אבן נופך.  למה? למה אתה צוחק? אתה לא ראית מה זו אבן נופך.  אבן נופך,  אפילו הקטנה,  כשאתה רואה בה את הדמות שלך,  היא מציירת את האדם בצורה הפוכה.  לכן קראו לה נופך.  והיו תולים אותה עליהם,  ואז האויב היה נופל,  כמו שנאמר: "ויפול רוכבו אחור. "
והספיר – זה לא הספיר הלבן שיש היום.  זה מזויף.  הספיר הכחול,  ספיר התכלת,  הוא אבן יקרה.  זו האבן של יששכר.  מי שרוצה להחכים בתורה,  יישא עליו אבן ספיר,  אבל שתיגע בבשרו,  ואז יהיה חכם. 
היהלום הוא כנגד זבולון,  לעשירות ולכסף.  מי שיישא עליו אבן יהלום יהיה עשיר.  אלו שלוש האבנים האלה. 
אחר כך בא הטור השלישי: לשם,  שבו ואחלמה.  והטור הרביעי: תרשיש,  שוהם וישפה. 
בגמרא כתוב. . .  בוא נחזור לדברי הגמרא עוד פעם מההתחלה. 
"מרביץ בפוך אבנייך" – אלו אבני ירושלים.  כל האבנים יתחלפו,  ובמקומן יהיו אבני נופך,  אבנים יקרות.  לכל אחת גודל של כשני מטר על מטר וחצי. 
ובהמשך נאמר: "ויסדתיך בספירים. " היסודות של הבניינים יהיו מאבן ספיר.  זה סוד התורה,  שאדם יהיה חכם בתורה. 
ואחר כך נאמר: "ושערייך לאבני אקדח. " אקדח – זה לא האקדח שאומרים היום.  אקדח היא אבן יקרה מאוד,  שמוציאה ניצוצות של אור.  לכן קוראים לה אקדח. 
ואחר כך אמר: "ושמתי כדכד שמשותייך. " אומרת הגמרא: רב ושמואל נחלקו מה פירוש כדכד,  וגם שני המלאכים בשמים – מיכאל וגבריאל – נחלקו.  אחד אמר שוהם,  והשני אמר ישפה.  אמרו: מי יפסוק לנו? הלכו אל הקדוש ברוך הוא.  אמר להם: "להוי כדין וכדין. " לכן נקרא כדכד – כדין וכדין,  גם וגם. 
שאלו המפרשים: מה הוויכוח ביניהם? אם זו שוהם או ישפה,  מה אכפת לנו? העיקר שזו אבן יקרה.  אלא שהשוהם הייתה כנגד יוסף,  והישפה כנגד בנימין.  יוסף היה חזק כנגד היצר,  ולכן זו אבן שמסוגלת להכניע את יצר הרע. 
אז השאלה היא: למה יבוא המשיח? בזכות מה? אז אחד אמר כנגד השוהם.  זאת אומרת,  אם יעמדו נגד יצר הרע,  לא ילכו לבין הזמנים להסתובב ברחובות,  ולא יראו,  בר מינן,  כל מיני מראות אסורות.  ישמרו את העיניים,  ישמרו את הפה,  ישמרו את האוזניים – אז יזכה לשוהם.  זו בחינת שוהם. 
והשני – ישפה.  יושב ולומד תורה,  כמו שיש ישיבות בין הזמנים עכשיו.  נכון? מכיר? תבוא ותראה בכל השכונות – מה איתך? מלא,  בן פורת יוסף כן ירבו,  לומדים בחשק ובהתמדה.  זה ישפה,  זה כנגד בנימין. 
אז הוויכוח היה: האם בזכות שמירת הברית,  כמו יוסף,  או בזכות לימוד התורה? אחד אומר כך ואחד אומר כך. 
אמר הקדוש ברוך הוא: גם וגם.  צריך את שניהם. 
אז אומר: מה פירוש "ויסדתיך בספירים"? שלא יהיו אבנים רגילות.  אומר הזוהר בפרשת פקודי: אלו לא האבנים שלנו בכלל,  אלא אבנים מלמעלה,  לא מפה. 
ירדו אבנים מלמעלה.  ולא רק בית המקדש – כל הבתים בירושלים.  גם הבית שלך,  תתכונן. 
אז עושים כעת פינוי- בינוי. . .  תגיד לראש העיר שימשיך לחלום.  בלילה יקום – אין לו בית,  יהיה בית,  הכול עשוי מאבנים טובות של הקדוש ברוך הוא,  כי הן ירדו מלמעלה. 
אומר: אלו יהיו אבנים שלא ישלטו עליהן אומות העולם.  זו הסגולה שתהיה – שאומות העולם לא יוכלו לבוא על ירושלים.  לא ייפול פה לא כטב"ם,  ולא שום דבר.  לא ישלטו אומות העולם עלינו. 
אומר הזוהר בפרשת משפטים שאפילו המלאכים לא יוכלו לסבול את האור שיאירו אבני ירושלים.  הם יראו אותן ויסתנוורו מהאור שלהן. 
זו המעלה של ארץ ישראל לעתיד לבוא,  בקרוב בימינו.  ולא רק ארץ ישראל – בעיקר ירושלים. 
אז הוא אומר: ומאיפה ראיה לזה?
אומר: כתוב בגמרא בבא קמא. 
פעם אחת רבא סיים את השיעור,  ונשארו עוד כמה דקות.  אמר להם: "מה אתם רוצים שאדבר – הלכה או אגדה?"
היה ויכוח בין שני תלמידים.  אחד אמר: "אני רוצה אגדה. " השני אמר: "אני רוצה עוד הלכה. "
מה ענה להם?
אמר להם: למה הדבר דומה? לאדם שלקח שתי נשים,  אחת זקנה ואחת צעירה.  בכל בוקר,  כשהיה קם,  הזקנה הייתה רואה שערה שחורה ותולשת אותה,  והצעירה הייתה תולשת לו את השערה הלבנה,  כי רצתה שיישאר צעיר. 
ומה קרה אחרי שבוע- שבועיים? נהיה קירח מכאן ומכאן. 
אמר להם: "עשיתם אותי כך.  כל אחד מבקש משהו אחר. "
אבל אני אגיד לכם דבר אחד ששווה לשניכם. 
אמר להם: בפרשת משפטים כתוב: "כי תצא אש ומצאה קוצים ונאכל גדיש או הקמה. . . "
ומה כתוב אחר כך?
"שלם ישלם המבעיר את הבערה. "
זו ההלכה.  אדם שהצית את האש – חייב לשלם. 
הרי יש בגמרא מחלוקת אם החיוב הוא משום חציו או משום ממונו.  אם זה נחשב כאילו הוא עצמו הזיק,  או משום שהאש היא ממונו. 
בסופו של דבר ההלכה היא שהוא חייב לשלם. 
אמר הקדוש ברוך הוא: כתוב בתורה "שלם ישלם המבעיר את הבערה. "
ואמר להם השם יתברך: "אני הצתתי אש בציון. " איפה ראינו? שנאמר: "ויצת אש בציון. . . "
קראתם את זה באיכה בליל תשעה באב.  בטח קראתם בלחש,  לכן אתם לא זוכרים. . . 
אז בקיצור,  אמר הקדוש ברוך הוא: אני הצתתי אש בירושלים,  ואני עתיד לבנותה באש,  שנאמר: "ואני אהיה לה נאום ה' חומת אש סביב,  ולכבוד אהיה בתוכה. "
לכן אמר הקדוש ברוך הוא: "שלם ישלם המבעיר את הבערה. " מי שהדליק את האש – הוא ישלם. 
אז הקדוש ברוך הוא אומר: אני הדלקתי את האש בירושלים,  ואני אבנה אותה באש. 
מכאן אומר הזוהר הקדוש שירושלים תהיה מוקפת באש של הקדוש ברוך הוא – אש מסביב. 
כל חומותיה יהיו מבחינת אש.  לכן כתוב במדרש שלא כירושלים שלעתיד,  ירושלים של עכשיו – מי שרוצה נכנס לתוכה ומי שלא רוצה לא נכנס לתוכה.  אבל ירושלים שלעתיד,  רק מי שהקדוש ברוך הוא נותן לו רשות ייכנס,  ומי שלא – יישאר בחוץ.  יבוא רוח ויגרש אותו החוצה.  הבנת? 
ואל תשכח שירושלים עתידה להתפשט עד שערי דמשק.  כלומר,  כל ארץ ישראל – אין תל אביב,  אין ראשון לציון,  אין אשקלון,  אין כלום – הכול ירושלים,  וכל המקומות יהיו שכונות של ירושלים. 
ואיפה תהיה ארץ ישראל? בכל העולם כולו.  ואיפה יהיו הגויים? הרי לכל אחד יהיו עבדים.  איפה נשים אותם? כמה עבדים יהיו לך? 2, 800 – כנגד ארבע כנפות הציצית,  700 לכל כנף,  כמו שנאמר: "והחזיקו. . . ".  מאירופה,  מאמריקה,  מרוסיה – מכל המקומות ומכל הגוונים.  כל כנף – 700. 
מה יהיה עם המגדלים? אתה פה? מה,  לא ברחת היום? הייתי בטוח שברחת לי.  לא,  לא ברחתי,  חס ושלום.  נו,  מה שאלת?
בשלושת אלפים המגדלים,  שגובהם שנים- עשר קילומטר,  מי יהיה בתוכם?
בקיצור,  כל מי שטרח בשביל ירושלים ובכה עליה – יזכה,  אין ספק.  כל מי שהתאבל על ירושלים זוכה ורואה בנחמתה,  כך הגמרא אומרת. 
אז איפה היינו? איפה יהיו הגויים? שכחת את דברי רבי אליעזר הגדול.  את השאלה הזאת שאל רבי אליעזר הגדול את השמים,  וענו לו.  עשר שאלות הוא שאל,  ואחת מהן הייתה: אם ארץ ישראל תתפשט על כל כדור הארץ,  איפה ישבו הגויים?
ומה ענו לו מן השמים? שהעולם כולו יגדל פי שלושה ממה שהוא היום.  יתווספו עוד שני שלישים,  ובאותם שני שלישים יגורו הגויים,  ואילו ישראל יגורו בארץ ישראל. 
וכמה יהודים יהיו? רבנו האר"י עשה חשבון – תגיד דבר בשם אומרו – לפי הגלגולים: שישים ריבוא,  וכל אחד כלול משישים ריבוא,  וכל אחד גם כן משישים ריבוא,  ויוצא בסופו של דבר שבעה מיליארד ושמונה מאות מיליון.  אז יהיו כל ישראל בארץ ישראל. 
אז כל אחד דואג למתים. . .  אתה יודע? אספר לך סיפור מעניין. 
היה לנו שכן אחד,  עליו השלום,  שהיה צייר ידוע בירושלים.  בקיצור,  האיש הזה נפטר,  ולפני פטירתו כתב צוואה.  הוא היה שכן,  בית ליד,  וכתב בצוואה שאפשר למכור את הבית לילדים שלו,  אבל בתנאי שכאשר תהיה תחיית המתים הוא ואשתו יחזרו לבית. 
לכן כל מי שבא לקנות את הבית היו צריכים לספר לו על הצוואה הזאת,  כדי שלא יהיו אחר כך בעיות.  בקיצור,  שישה או שבעה אנשים באו לקנות,  וכששמעו את זה – ברחו.  אמרו: אנחנו לא רוצים עסק כזה. 
בסוף הגיע איזה יהודי צרפתי.  אמרו לו: יש כאן חכם,  תשאל אותו.  הוא ניגש אליו ואמר: תגיד לי,  מה אני עושה? תראה מה כתוב בצוואה.  אמר לו: זה היה משוגע.  למה? אמר לו: למה הוא משוגע? תגיד לי,  אבא שלו יקום? יקום.  איפה הוא יגור? סבא שלו יקום? יקום.  אברהם אבינו – איפה יגור? יש לו בית? הקדוש ברוך הוא דואג להם.  אתה רוצה לעשות חשבון של אחד ועוד אחד? סבא שלך יקום,  אבא של סבא שלך יקום,  סבא של הסבא,  וכן הלאה – אז איפה כולם יהיו? אמר לו: הקדוש ברוך הוא כבר דאג לזה.  כמו שאמרו,  יהיו מגדלים בשמים – שלושה. . .  שלושת המגדלים.  בכל אחד מהם גובה של שנים- עשר קילומטר. 
והגמרא שואלת: איך יעלו לשם?
אומר: הקדוש ברוך הוא יעשה להם כנפיים,  והם ייכנסו דרך הבלקון. 
אתה יודע מה זה בלקון? מרפסת.  פעם לא היו אומרים "מרפסת",  היו אומרים בלקון.  מה קרה לך? תפסיק לדבר.  גזוזטרה זה משהו אחר – זה מעבר פתוח בתוך הבניין,  כמו מסדרון פתוח.  אבל כאן הכוונה לבלקון. 
אז אומר,  שנאמר בישעיהו: "מי אלה כעב תעופינה וכיונים אל ארובותיהם. " ישעיה הנביא עמד לפני חורבן הבית וראה את כל המתים קמים.  הם עפים כמו יונים,  עם כנפיים,  ונכנסים אל הארובות. 
בקיצור,  היית פעם בעין כרם? השם ישמור. . .  גם אני הייתי.  לקראת הערב,  כשמתחילה השקיעה,  בדיוק אז היונים מתחילות להגיע.  לכל אחת יש שם חלון בתוך הריבוע.  אתה מכיר את הריבוע שבמרכז? לשם הן נכנסות. 
אתה יכול לדעת גם מתי צאת הכוכבים,  כי משקיעת החמה ועד צאת הכוכבים הזמן קבוע – חורף וקיץ.  רק שבכל יום מספר הדקות שונה,  לפי אותו יום. 
ואז היונים מגיעות ונוחתות שם.  לכל זוג יש את החלון שלו,  ואף אחד לא לוקח את החלון של מישהו אחר.  חניה קבועה.  זה פלא פלאים לראות את זה,  כל ערב מחדש.  כולם מגיעים אל מקומם,  כמו שנאמר: "וכיונים אל ארובותיהם. "
יש שם ארובות. . .  גבריאל,  אתה איתי? אז ארובה. . .  היה לך כבר ארובה? סידרת? בקיצור,  "וכיונים אל ארובותיהם. " אז לא יהיה אפילו טורח לעלות ולהיכנס לתוך הבית. 
נחזור לענייננו. 
אומר שהקדוש ברוך הוא אמר: אני עליי לבנות את ירושלים,  שנאמר: "ויצת אש בציון. " אני הוא שצריך לקיים "שלם ישלם המבעיר את הבערה",  ולכן נאמר: "ואני אהיה לה נאום ה' חומת אש סביב. "
אומר רש"י בגמרא,  במסכת ראש השנה: הרי יש מחלוקת האם את בית המקדש יבנו ישראל,  כדעת הרמב"ם,  או שהקדוש ברוך הוא יבנה אותו והוא ירד מן השמים. 
רש"י,  גם במסכת ראש השנה וגם במסכת עבודה זרה,  כותב בפירוש שהוא ירד מוכן מן השמים. 
ועוד מחדש רש"י שם: הגמרא אומרת שלכן עושים יומיים ראש השנה,  משום הספק,  שמא באותו יום ירד בית המקדש מן השמים. 
אומר רש"י שירד,  כלומר שהקדוש ברוך הוא בונה אותו כל הזמן.  בכל יום ויום אנחנו מתפללים – עוד שורה,  ועוד אבן,  ועוד נדבך – ואחר כך הוא ירד מן השמים. 
לכן אפילו ביום טוב,  ואפילו בלילה,  אין בכך קושי.  הרי לגבי בית המקדש שלמטה כתוב בגמרא,  וכך נפסק בשולחן ערוך,  שבונים אותו רק ביום,  כמו שהיה בזמן עזרא – מזריחת החמה ועד שקיעת החמה,  ולא יותר.  אי אפשר לבנות בלילה.  אבל בשמים אין שייך יום ולילה,  שם הכול נבנה תמיד.  וכן אפילו ביום טוב. 
אומר,  וכך כתב מרן בכסף משנה.  למרן עליו השלום יש פירוש על הרמב"ם הנקרא כסף משנה.  שם,  בהלכות בית הבחירה,  כתב מרן,  סליחה,  שאם ייתנו המלכים רשות – נוכל להקריב שם קורבנות. 
ועוד הוא כותב שם ששלוש מאות רבנים באו מצרפת בשנת תתקע"ח.  זה היה באלף הקודם,  עשרים ושלוש שנים לפני סוף אותו אלף.  הם עלו לארץ,  והכוונה שלהם הייתה לרכוש את הר הבית כדי להקריב קורבן,  כי התאוו להקריב קורבנות.  לפי מה שכתב הרמב"ם,  אפשר גם היום להקריב קורבן,  אם יודעים את מקום המזבח. 
יש גם את רבי יוסף מסלנט,  שכותב ששמע מפי רבי חיים מוולוז'ין,  שהעיד שכך אמר הגאון מווילנה.  הגאון מווילנה היה רבו של רבי חיים מוולוז'ין. 
הוא אמר לו: תדע שאם ישראל יקריבו קורבן פעם אחת בהר הבית,  מיד אחר כך כבר יבוא המשיח.  כלומר,  המשיח יקדים אותם.  סליחה. . .  איך הם יכולים להתחיל להקריב בזמן של חורבן?
אז שכחת את ההלכה: טומאה הותרה בציבור. 
הרי גם בזמן החשמונאים היה אותו דבר.  נכון שהם חיפשו שמן טהור,  אבל כולם היו טמאי מתים.  לכן ההלכה היא שטומאה הותרה בציבור. 
אומר,  לפי זה תדע מה גדולה מעלתו של הבית בבניינו. 
אומר הזוהר הקדוש: כתוב "והבית בהיבנותו אבן שלמה מסע נבנה. " לא נאמר כשבנו אותו,  אלא "בהיבנותו" – כלומר,  הוא נבנה מאליו.  הוא נבנה אוטומטית.  בני השמים בונים אותו. 
לכן אומר שם הזוהר שגם הפסוק הזה מוכיח שמן השמים יבנו אותו. 
אז אם נעשה מעשים טובים – מיד ירד בית המקדש מלמעלה. 
אחר כך יש לנו גם את רש"י ובעלי התוספות,  ששניהם סוברים שבית המקדש ייבנה מן השמים. 
אבל הרמב"ם וגם הראב"ד חלקו עליהם,  וכתבו שאת בית המקדש יבנו ישראל. 
לכן כותב הרמב"ם שנכתבו שתי מסכתות: מסכת תמיד ומסכת מידות. 
במסכת תמיד ובמסכת מידות מפורטים כל האולמות,  העזרות,  ההיכלות וכל חלקי בית המקדש.  היו שם מאות חדרים.  זה לא כמו שאנחנו חושבים – לא כמו המשכן במדבר – אלא קומפלקס ענק של חדרים. 
כל זה,  בעזרת השם,  ייבנה. 
אבל ידוע שהזוהר אינו מסכים עם השיטה הזאת.  הזוהר כותב שהקדוש ברוך הוא יבנה את בית המקדש. 
ולכן,  בסיום התפילה,  תראה שהאשכנזים אומרים: "שייבנה בית המקדש. " נכון? אפילו שרים את זה. 
"שייבנה בית המקדש. . . "
בקיצור,  אבל הזוהר גורס אחרת.  תראה שבסידורים שלנו כתוב: "שתיבנה. . . "
אחרי שעושים שלוש פסיעות ואומרים "עושה שלום במרומיו. . . ",  אומרים: "יהי רצון מלפניך ה' אלוקינו ואלוקי אבותינו,  שתיבנה בית המקדש במהרה בימינו,  ותן חלקנו בתורתך. "
ממילא,  את זה נשאיר לקדוש ברוך הוא.  הוא יחליט. 
עכשיו,  מה הסוד של העניין? תשמע. 
אומרת הגמרא במסכת יומא שמעיין היה יוצא מבית קודש הקודשים.  המעיין היה בתחילתו כמין שני קרני חגבים,  כלומר שני חוטי מים דקים היו יוצאים מבית קודש הקודשים.  ככל שהיה הולך ומתרחב,  כשהגיע למקדש עצמו היה רחב יותר,  ואחר כך,  כשיצא מבית המקדש ומהר הבית החוצה,  היה נעשה כנחל שוטף. הנחל הזה היה שוטף,  והיו רוחצים ומתרחצים בו. אומר האברבנאל שזה יהיה בזמן הגאולה.  האברבנאל,  בפירושו לספר יחזקאל,  כותב שכך יהיה בזמן ביאת המשיח. הרי ידוע שחזקיהו סתם את מי הגיחון.  למה? כשבא סנחריב על ירושלים,  הוא לא רצה שיהיו להם מים,  ולכן סתם את מי הגיחון.  וחכמים לא הודו לו.  הגמרא אומרת שלא הודו לו. לכן אומר,  כשיבוא המשיח,  ייפתח מחדש מעיין הגיחון,  ואז הוא יזרום. 
עכשיו,  בספר עמק המלך יש תוכנית שלמה בעניין הזה.  נראה אם נספיק היום לומר לכם מה הוא כותב. 
עמק המלך חיבר רבי נפתלי הרץ,  שהיה מתלמידי רבנו האר"י.  הרי רבי חיים ויטאל סיפר שרבנו האר"י אסר על כל תלמידיו לכתוב את חידושיו,  ורק רבי חיים ויטאל יכתוב,  ולא הם.  כך רבנו האר"י הזהיר אותם כמה פעמים. 
יש גם מעשה באחד התלמידים,  ששמו רבי משה.  הוא עלה לתורה בשבת,  בפרשת וילך.  לאחר שירד מהתיבה ניגש לרבנו האר"י כדי שיברך אותו. 
אמר לו רבנו האר"י: "למה אתה כותב?" אמר לו: "אני לא כותב. " אמר לו: "הרגע קראת בספר התורה 'ויכתוב משה'.  אמרתי לך לא לכתוב,  כי לא הבנת את דבריי. "
בקיצור,  הוא ציווה שרק רבי חיים ויטאל יכתוב. 
אבל בעל עמק המלך כתב ספר נפלא מאוד,  ובו גם הרבה מתולדות חייו של רבנו האר"י,  שלא היו ידועות לנו.  לאחר מכן הוא ברח ונסע לאירופה. 
עמק המלך כותב שהיו שבעה צדיקים שגנזו את כלי המקדש. 
שמור הלוי היה הממונה הראשי,  ואיתו היו חזקיהו המלך,  צדקיהו,  וגם חגי,  זכריה ומלאכי. 
כולם גנזו את כלי המקדש במערה שמתחת להר הבית: ארון הברית,  השולחן,  המנורה,  וכל מה שהיה שם,  וגם בגדי הכהונה – הכול גנזו שם. 
אומר: תדע,  שכאשר יבוא המשיח יהיו מוכנות 12, 000 חליפות ללוויים,  חדשות,  מן השמים. 
ולכהנים יהיו 70, 000 בגדי כהונה מוכנים.  לכן היום יש יותר כוהנים מלווים.  יש הרבה כוהנים,  בפרט בשכונת הבוכרים. 
כל אותם 70, 000 בגדים מוכנים כדי שילבשו אותם ויעבדו בבית המקדש. 
וכמה כינורות יהיו?
1, 000  כינורות,  וכולם מזהב. 
כינור מזהב. . .  אתה יכול להרים אותו? אני רוצה לראות אם אתה יכול להרים. . . 
וכמה נבלים?   7, 000  נבלים. 
אומר: הכול נמצא גנוז באותה מערה. 
ועל כל כינור יש פעמון מנחושת קלל,  שירד מתחת לכיסא הכבוד. 
ואחר כך יש אבן יקרה שחצב משה רבנו עליו השלום בהר סיני.  הוא חצב אותה שם,  והוא יביא אותה.  הכול גנוז מתחת למחילות ההיכל. 
והוא מונה עוד דברים.  אתה רוצה עוד? יש לי רשימה. . . 
הוא אומר שיש שם מזרקי כסף – מאה ועשרים ריבוא. 
כמה זה מאה ועשרים ריבוא?
בדיוק מיליון ומאתיים אלף מזרקי כסף. 
אחר כך יש חמישים ריבוא כיכרות זהב.  כיכר,  בערך,  כמו מאתיים גרם. 
עוד הוא מונה חמישים ריבוא קערות זהב,  ומאה ועשרים ריבוא קערות כסף. 
אחר כך הוא כותב שיש שם גם כוסות זהב,  כמו שהיו בבית המקדש,  וגם מהן מאה ועשרים ריבוא. 
יש שם גם מנורת זהב ענקית אחת,  ואיתה עוד 120 מנורות זהב. 
אני לא יודע מאיפה. . .  לא כתוב מאיזו תוצרת. . . 
בכל מנורה יש שבעה נרות,  ועל כל נר יש 26 אבנים יקרות,  ועליהן 300 מרגליות. 
עוד הוא אומר שיש אבנים יקרות,  36 אולמות,  ושלושה נדבכים. 
כל גדר בירושלים,  וכל בית ובית,  יהיו בהם שלוש שורות,  ושלושת הנדבכים יהיו עשויים זהב. 
כל הבתים יהיו מענפי אלמוגים,  המצופים זהב טהור. 
עוד הוא מונה מיליון כיכרי כסף,  ומאה אלף כיכרי כסף. 
אחר כך הוא כותב שיש שם עוד הרבה דברים.  אני כבר לא יודע איזה מהם לקרוא לכם. . .  נקרא לכם את הכול. . . 
וכולם מאירים כמו החמה והלבנה. 
וכל הכסף והזהב הללו נבראו מששת ימי בראשית,  שהקדוש ברוך הוא הכין במיוחד בשביל בית המקדש השלישי. 
כבר בשעת בריאת העולם הקדוש ברוך הוא הכין את בית המקדש השלישי. 
ואז רבי יוסף חיים מקשה את הקושיה הזאת.  הוא אומר: שהארץ נבראה מדברים גשמיים,  והחומר הגשמי הזה לא היה יכול לסבול את האור של בית המקדש.  לכן בית ראשון,  בגלל העוונות שעשו,  כמובן נחרב.  אחר כך נבנה בית שני,  וגם הוא נחרב.  אבל בית שלישי – הארץ כבר תהיה זכה,  ברה ומזוככת,  ולכן הבית הזה יעמוד ויתקיים. 
ועל זה אמר הכתוב: "הן כל אלה יפעל א- ל פעמיים שלוש עם גבר. " כלומר,  הבית השלישי לא ייחרב לעולם. 
אומר שם שיש גם 36, 000 אילנות.  אילו אילנות? אילנות שיש בהם פרחים המוציאים כל מיני פירות,  והם עשויים מזהב פרוויים. 
מה זה פרוויים?
פרה ורבה.  כלומר,  בכל יום הוא מוסיף וגדל,  לפחות טפח אחד. 
עוד יהיו שם 70, 000  אפודים ומעילים של הכוהנים,  ואיש אינו יודע כיצד נגנזו. 
תראה אילו דברים נפלאים עתידים להתגלות.  אם נזכה,  אולי עוד לפני ראש השנה ייבנה בית המקדש.  תראה איזה פלאי פלאות יהיו. 
אומר הזוהר בפרשת תרומה שכמה צער יש בשמים מכך שאנחנו מתעכבים מלהתפלל על בית המקדש ומלכוון עליו. 
לכן צריך לכוון היטב בתפילה: "ותשכון בתוך ירושלים כאשר דיברת",  "ואת צמח דוד עבדך מהרה תצמיח",  וכן לכוון על הכיסא שיהיה שלם. 
אומר רבנו האר"י שבכל פעם שאדם מתפלל שם יזכור את הפסוק: "כי יד על כס י- ה,  מלחמה לה' בעמלק מדור דור. " כלומר,  לכוון שהכיסא יהיה שלם,  ועל ידי זה ייבנה בית המקדש. 
אחר כך הוא אומר: תדע שהשערים של ירושלים – איזה גובה יהיה לכל שער?
רבי יוחנן אומר בגמרא שכל שער יהיה בגובה שלושים אמה,  וכל אבן תהיה בגודל של שלושים אמה,  כלומר כחמישה עשר מטר. 
היה שם תלמיד אחד שלעג לדבריו.  אמר: איך ייתכן? אנחנו לא רואים אבנים בגודל כזה,  ואתה אומר שכך יהיה?
לימים נסע אותו תלמיד לכרכי הים,  ירד וצלל במים,  ופתאום הים בלע אותו.  הוא נכנס פנימה וראה מלאכים חוצבים בתוך האוקיינוס אבנים טובות. 
שאל אותם: "לשם מה האבנים האלה?"
אמרו לו: "אלו בשביל בניין בית המקדש. "
כשניצל וחזר,  הגיע אל רבי יוחנן.  רבי יוחנן היה אז בטבריה,  שהרי ירושלים הייתה חרבה לאחר בית שני. 
אמר לו: "יפה אתה דורש. " הוא נישק את רגליו. 
אמר לו רבי יוחנן : "מה קרה?" אמר: "מה שאמרת – כך בדיוק ראיתי. " אמר לו רבי יוחנן: "אם לא היית רואה – לא היית מאמין. " נתן בו עיניו. . . והשם ישמור. 
הגובה של השערים. . .  מה יהיה גובהם? אלו אורות! כל שער יאיר,  ינצוץ ויזרח למרחוק. 
אחר כך יהיו 77, 000  שולחנות זהב מגן עדן,  כולם בירושלים.  מה עוד יהיה?
אמרנו: מנורות,  שולחנות,  36, 000 אבנים,  שלושה נדבכים,  וכולם מצופים זהב טהור. 
אחר כך יש מיליון כיכרי כסף,  כמו שאמרנו. 
עוד נאמר:  אבני ירושלים ייבנו מנופך,  היסודות יהיו מספירים,  והשמשות. . . 
למה קוראים להן שמשות? מפני שהשמש נכנסת דרכן.  שמת לב? יש זגוגית ויש שמשה.  זגוגית היא חומר הגלם,  והשמשה היא החלון.  השמשות יהיו עשויות משוהם ומישפה . 
והשערים – כל אחד בגובה שלושים אמה – וכל העולם יאיר מהם.  הוא שואל: למה?
מפני שהאור שלהם יאיר מסוף העולם ועד סופו.  זה מה שאמר רבי יוחנן. 
בהמשך הוא מביא שמימי דוד המלך ועד צדקיהו,  כל מלכי בית דוד ידעו שבית המקדש עתיד להיחרב.  לכן כל מלך היה אוסף כלי זהב ושומר אותם במערה,  ואף אחד לא ידע היכן אותה מערה. 
המקום הזה נקרא בית יער הלבנון.  ויש שם אלף אלפים.  כמה זה אלף אלפים ? מיליון.  ועוד אלפים רבים נוספים.  אומר: אי אפשר בכלל לחשב את העושר ואת הכבוד שיהיו בירושלים. 
עוד הוא מספר ששמור הלוי השביע את כל הלויים שעזרו לו בגניזת הכלים בשבועה חמורה שלא יגלו את מקום המערה עד שיבוא דוד בן דוד,  כך הוא קורא למלך המשיח. 
ואז ימסרו למלך המשיח את כל הכסף,  הזהב וכל מה שהטמינו. 
הם הערבים לשמור על הכול עד שיגיע הזמן למסור זאת. 
אז הנה,  אנחנו מחכים בעזרת השם. 
נתפלל טוב,  נתפלל בכוונה וכהוגן,  ובעזרת השם יראנו וישמח ליבנו במהרה בימינו. 
אמן,  כן יהי רצון.  חזקו ואמצו. 

